Cuneiform Tablet Kt 94/k 598b (AKT 6d 782)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ma-nu-ki-a-šùr ù a-ḫa-tim qí-bi-ma um-ma ú-ṣur-ša-a-šùr-ma a-na ma-nu-ki-a-šùr qí-bi-ma a-ḫi a-ta šu-ma am-tum KÙ.BABBAR ta-aḫ-ta-ša-aḫ KÙ.BABBAR 2 GÍN dí-ší-im a-na-kam a-na a-wa-tim ša ki-ma um-me-a-ni-a i-ṣa-áb-tù-ni wa-ar-ki ṭup-pí-im a-nim a-na ITU.1.KAM a-ma-qú-tám a-na KÙ.BABBAR-pí-kà 2 GÍN ša a-na am-tim ta-du-nu-ni ší-a-ma-at a-lim{ki} a-šùr i pá-ni-a ú-ba-lá-kum šál-ma-a-ku mì-ma am-tum a-ma-kam ḫu-bu-lam lá té-pá-áš ù ṭup-pè lu ša DAM.GÀR ša e-zi-bu lu ta-na-ṣú-ur